Ir-Regolament tal-Kummissjoni (KE) NRU 1667/2003
ta’ l-1 ta’ Settembru 2003
li jimplimenta r-Regolament tal-Kunsill (KE, Euratom) Nru 58/97 fir-rigward tad-derogi li għandhom jingħataw għal statistiċi strutturali tan-negozju
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE, Euratom) Nru 58/97 ta’ l-20 ta’ Diċembru 1996 dwar l-istatistiċi strutturali tan-negozju [1], kif l-aħħar emendat bir-Regolament (KE) Nru 2056/2002 tal-Parlament Ewropew u tal-Kunsill [2], u b’mod partikolari l-Artikolu 12(x) tiegħu,
Billi:
(1) Ir-Regolament (KE, Euratom) Nru 58/97 stabbilixxa qafas komuni għall-produzzjoni ta’ statistiċi tal-Komunità dwar l-istruttura, attività, prestazzjoni u kompetittività ta’ istituzzjonijiet ta’ kreditu u fondi tal-pensjoni kif ukoll dwar l-infiq fuq il-protezzjoni ambjentali.
(2) L-Artikolu 11 tar-Regolament (KE, Euratom) Nru 58/97 jipprovdi li derogi mid-dispożizzjonijiet ta’ l-Annessi għal dak ir-Regolament jistgħu jiġu aċċettati matul perjodu transitorju.
(3) L-Istati Membri talbu għal derogi minn ċerti dispożizzjonijiet ta’ l-Anness 2 għar-Regolament (KE, Euratom) Nru 58/97 fir-rigward tal-karatteristiċi 21 11 0, 21 12 0 u 21 14 0 għall-perjodu 2001 sa 2004 sabiex jiddaħħlu fis-seħħ is-sistemi tal-ġbir tad-data meħieġa jew jadattaw dawk eżistenti, sabiex sa l-aħħar tal-perjodu transitorju li għalih hemm provdut fl-Anness 2 għar-Regolament, id-dispożizzjonijiet tiegħu ikunu ġew sodisfatti.
(4) L-Istati Membri talbu għal derogi minn ċerti dispożizzjonijiet ta’ l-Anness 6 għar-Regolament (KE, Euratom) Nru 58/97 fir-rigward ta’ istituzzjonijiet ta’ kreditu, għall-perjodu 2001 sa 2003 sabiex iddaħħlu fis-seħħ is-sistemi tal-ġbir tad-data meħieġa jew jadattaw dawk eżistenti, sabiex sa l-aħħar tal-perjodu transitorju stabbilit fl-Anness 6 għar-Regolament, id-dispożizzjonijiet tiegħu ikunu ġew sodisfatti.
(5) L-Istati Membri talbu għal derogi minn ċerti dispożizzjonijiet ta’ l-Anness 7 għar-Regolament (KE, Euratom) Nru 58/97 fir-rigward ta’ fondi tal-pensjonijiet għall-perjodu 2002 sa 2004 sabiex iddaħħlu fis-seħħ is-sistemi tal-ġbir tad-data meħieġa jew jadattaw dawk eżistenti, sabiex sa l-aħħar tal-perjodu transitorju stabbilit fl-Anness 7 għar-Regolament, id-dispożizzjonijiet tiegħu ikunu ġew sodisfatti.
(6) Huwa neċessarju li dawn id-derogi jiġu mogħtija, minħabba li s-sistemi ta’ ġbir tad-data ta’ l-Istati Membri jeħtieġu aktar adattament.
(7) Il-miżuri li għalihom hemm provdut f’dan ir-Regolament huma bi qbil ma l-opinjoni tal-Kumitat tal-Programm Statistiku,
ADOTTAT DAN IR-REGOLAMENT:
Artikolu 1
Huma mogħtija derogi mill-karatteristiċi 21 11 0, 21 12 0 u 21 14 0 tat-taqsima 4 ta’ l-Anness 2 għar-Regolament (KE, Euratom) Nru 58/97 għas-snin ta’ referenza 2001 sa 2004 kif speċifikat fl-Anness I għal dan ir-Regolament.
Artikolu 2
Huma mogħtija derogi mil-lista ta’ karatteristiċi li tinsab fit-taqsima 4 ta’ l-Anness 6 għar-Regolament (KE, Euratom) Nru 58/97 għas-snin ta’ referenza 2001 sa 2003 kif speċifikat fl-Anness II għal dan ir-Regolament.
Artikolu 3
Huma mogħtija derogi mil-lista ta’ karatteristiċi li tinsab fit-Taqsima 4 ta’ l-Anness 7 għar-Regolament (KE, Euratom) Nru 58/97 għas-snin ta’ referenza 2002 sa 2004 kif speċifikat fl-Anness II għal dan ir-Regolament.
Artikolu 4
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fl-1 ta’ Settembru 2003.